proxectonos/corpus_dominio_legal_administrativo_tmp huggingface dataset:
DECRETO 60/1996, do 15 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 33 RVL 95 Friol, alargamento e mellora da E.P. de Friol por Cimadevila á E.N. VI, p.k. 0,400/0,60.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/02/1996

A Deputación Provincial de Lugo, en sesión celebrada o día 9 de xuño de 1995, aprobou o proxecto 33 RVL 95 Friol, alargamento e mellora E.P. de Friol por Cimadevila á E.N. VI, p.k. 0,400/0,60 e na sesión do 25 de setembro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de decembro de 1995 de baixo o número 13780.
Os bens que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 8 de xaneiro 1996 co nº de rexistro de entrada 172.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por figura-la obra nun plan ou programa financiado con fondos de cooperación local que por esixencias do orzamento deben acometerse coa maior urxencia, xa que a iniciación das obras debe acreditarse ante a Administración central na maior brevidade posible.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do consellerio de Xustiza, Interior e Relacións Laborais, logo de deliberación do Consello da Xunta de Galicia na súa reunión do día quince de febreiro de mil novecentos noventa e seis.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído ó efecto e necesarios para a execución das
obras do proxecto 33 RVL 95 Friol, alargamento e mellora de E.P. de Friol por Cimadevila á E.N. VI, p.k. 0,400/0,60.
Santiago de Compostela, quince de febreiro de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
1201
RESOLUCIÓN do 17 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 361/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/02/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. en Avda. Conde Bugallal, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. en Avda. Conde Bugallal, concello de Pontevedra.
Esta autorización non supón a aprobación do proxecto.
Pontevedra, 17 de xaneiro de 1996.
Ramón Álvarez Abad
Delegado provincial de Pontevedra
95-1062
DECRETO 61/1996, do 15 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 16 RVL 95 Becerreá-Triacastela, E.P. de Triacastela polo alto da Albela a Guilfrei, alargamento e mellora, p.k. 7,000 ó 9,100.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/02/1996

A Deputación Provincial de Lugo, en sesión celebrada o día 25 de setembro de 1995, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de decembro de 1995 de baixo o número 13781.
Os bens que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 8 de xaneiro 1996 co nº de rexistro de entrada 171.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por figura-la obra nun plan ou programa financiado con fondos de cooperación local que por esixencias do orzamento deben acometerse coa maior urxencia, xa que a iniciación das obras debe acreditarse ante a Administración central na maior brevidade posible.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do consellerio de Xustiza, Interior e Relacións Laborais, logo de deliberación do Consello da Xunta de Galicia na súa reunión do día quince de febreiro de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens
e dereitos concretados no expediente administrativo instruído ó efecto e necesarios para a execución das obras do proxecto 16 RVL 95 Becerreá-Triacastela, E.P. de Triacastela polo alto da Albela a Guilfrei, alargamento e mellora, p.K. 7,000 ó 9,100.
Santiago de Compostela, quince de febreiro de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
1202
RESOLUCIÓN do 7 de febreiro de 1996, do tribunal designado para xulga-las probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor e a modalidade extraordinaria para o transporte internacional de viaxeiros e mercadorías, convocado por Resolución do 18 de xullo de 1995 da Dirección Xeral de Transportes (DOG do 27), pola que se elevan a definitivas as listas provisionais e se ordena a súa publicación nas materias que se establecen no punto primeiro desta resolución.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/02/1996

Este tribunal resolveu:
Primeiro.-Publica-las listas definitivas de aprobados das actividades de transporte interior e internacional de viaxeiros e mercadorías; axencia de transporte, transitario e almacenista-distribuidor e a súa modalidade extraordinaria de transporte internacional de viaxeiros e mercadorías, que se atopan expostas nos taboleiros de anuncios da Dirección Xeral de Transportes, nas delegacións provinciais da Consellería de Política Territorial, Obras Públicas e Vivenda e nos servicios proviciais de transportes.
Segundo.-Contra esta resolución os interesados poderán interpoñer recurso ordinario nun prazo dun mes, contado a partir da súa publicación no Diario Oficial de Galicia, perante o conselleiro de Política Territorial, Obras Públicas e Vivenda, conforme ó establecido no artigo 114 da Lei 30/1992, do 26 de novembro.
Santiago de Compostela, 7 de febreiro de 1996.
Juan Carlos Villarino Tejada
Presidente do tribunal
1200
DECRETO 62/1996, do 15 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 77 POL 95 Cervo, vía litoral Burela-San Cibrao, tramo Rueta.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/02/1996

A Deputación Provincial de Lugo, en sesión celebrada o día 28 de xullo de 1995, aprobou o proxecto 77 POL 95, Cervo, vía litoral Burela-San Cibrao, tramo Rueta e na sesión do 25 de setembro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de decembro de 1995 de baixo o número 13779.
Os bens que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 8 de xaneiro 1996 co nº de rexistro de entrada 170.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por figura-la obra nun plan ou programa financiado con fondos de cooperación local que por esixencias do orzamento deben acometerse coa maior urxencia, xa que a iniciación das obras debe acreditarse ante a Administración central na maior brevidade posible.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do consellerio de Xustiza, Interior e Relacións Laborais, logo de deliberación do Consello da Xunta de Galicia na súa reunión do día quince de febreiro de mil novecentos noventa e seis.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído ó efecto e necesarios para a execución das obras do proxecto 77 POL 95 Cerbo, vía litoral Burela-San Cibrao, tramo Rueta.
Santiago de Compostela, quince de febreiro de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
8493
RESOLUCIÓN do 17 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 293/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/02/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Serra e Abelán, concello de Crecente, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha R.B.T. en Serra e Abelán, concello de Crecente.
Esta autorización non supón a aprobación do proxecto.
Pontevedra, 17 de xaneiro de 1996.
Ramón Álvarez Abad
Delegado provincial de Pontevedra
95-1065
RESOLUCIÓN do 18 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 328/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/02/1996

Visto o expediente incoado nesta delegación provincial por instancia de Unión Eléctrica-Fenosa,
S.A., con domicilio en Vigo no que solicita autorización para instalar unha R.B.T. en Pobo-Carballa, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha R.B.T. en Pobo-Carballa, concello de Pontevedra.
Esta autorización non supón a aprobación do proxecto.
Pontevedra, 18 de xaneiro de 1996.
Ramón Álvarez Abad
Delegado provincial de Pontevedra
95-1049
RESOLUCIÓN do 18 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 323/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/02/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Valadiña, concello de Pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha R.B.T. en Valadiña, concello de Pontevedra.
Esta autorización non supón a aprobación do proxecto.
Pontevedra, 18 de xaneiro de 1996.
Ramón Álvarez Abad
Delegado provincial de Pontevedra
95-1061
RESOLUCIÓN do 19 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 327/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/02/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. e R.B.T. en Vilaboa-Carballal, concello de Vilaboa, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T., un C.T. e R.B.T. en Vilaboa-Carballal, concello de Vilaboa.
Esta autorización non supón a aprobación do proxecto.
Pontevedra, 19 de xaneiro de 1996.
Ramón Álvarez Abad
Delegado provincial de Pontevedra
95-1064
RESOLUCIÓN do 18 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 326/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/02/1996

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha R.B.T. en Bazar, concello de Silleda, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha R.B.T. en Bazar, concello de Silleda.
Esta autorización non supón a aprobación do proxecto.
Pontevedra, 18 de xaneiro de 1996.
Ramón Álvarez Abad
Delegado provincial de Pontevedra
95-1060
CORRECCIÓN de erros.-Decreto 307/1995, do 13 de xullo, polo que se crea o Consello Asesor de Telecomunicacións e Audiovisual de Galicia e se establece a súa composición e o seu réxime de funcionamento.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 19/02/1996

Advertidos erros no devandito decreto, publicado no DOG nº 230, do xoves 30 de novembro de 1995, compre face-las seguintes correccións:
-Na páxina 9.101, no terceiro apartado do preámbulo da disposición regulamentaria, onde di: «e das federacións galegas de concellos e provincias», debe dicir: «e da federación galega de concellos e provincias».
-Na páxina 9.102, no apartado 2 do artigo terceiro, omitiuse o seguinte texto que será intercalado a continuación do parágrafo 2. En representación da Administración local: «Un representante por cada unha das deputacións provinciais galegas, designados polo presidente do Consello Asesor, a proposta de cada deputación».
-Na páxina 9.102, no cuarto apartado do número 9, onde di: «Un representante por cada unha das cadeas privadas de frecuencia modulada da nosa comunidade...», debe dicir: «Un representante por cada unha das cadeas privadas de onda media ou de frecuencia modulada da nosa comunidade...».
-Na páxina 9.102, no apartado 11, entre os dous parágrafos que comprenden este apartado, ten que incluírse o seguinte texto: «Un representante das asociacións de telespectadores e radiooíntes, designado polo presidente do Consello Asesor, a proposta conxunta de todas elas».
1103
ORDE do 12 decembro de 1995 pola que se fixan os prezos de venda ó público de diversas publicacións da Consellería de Cultura.
CONSELLERÍA DE CULTURA — III. OUTRAS DISPOSICIÓNS — 21/02/1996

A lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, co IVE incluído.
Santiago de Compostela, 12 de decembro de 1995.
Victor M. Vázquez Portomeñe
Conselleiro de Cultura
ANEXO
A encadernación: 320 ptas.
O gravado: 320 ptas.
A comunicación visual: 320 ptas.
A radio: 320 ptas.
Costa da Morte. Paisaxe viva: 2.500 ptas.
De Dalí a Hitchcock. Actas del V congreso de la AEHC: 2500 ptas.
A luz dun soño: 1.000 ptas.
703
RESOLUCIÓN do 24 de xaneiro de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 51/1996, interposto por María Josefa Cedillo Pombo contra resolucións da Delegación Provincial da Consellería de Educación e Ordenación Universitaria da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/02/1996

Ponse en xeral coñecemento que, con esta data, se lle remite ó presidente da sección primeira da Sala do Contencioso-Administrativo do Tribunal Superior de Xustiza de Galicia o expediente recla
mado por esta en relación co recurso contencioso-administrativo nº 51/1996, interposto por María Josefa Cedillo Pombo, contra resolucións da Delegación Provincial na Coruña con datas 7-11-1995 e 27-11-1995, sobre adscrición do profesorado no colexio público de Viaño-Trazo, co fin de que poidan comparecer diante do dito tribunal, no prazo de nove días cantos aparezan como interesados nel, de conformidade co establecido no artigo 64 da Lei reguladora da xurisdicción contencioso-administrativa, segundo a redacción dada pola Lei 10/1992, do 30 de abril, sobre medidas urxentes de reforma procesual.
Santiago de Compostela, 24 de xaneiro de 1996.
Juan José Bértolo Cadenas
Secretario xeral da Consellería de Educación e Ordenación Universitaria
927
ORDE do 1 febreiro de 1996 pola que se aproba o cambio de dominio da batea M.P.L. número 1.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 21/02/1996

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de Pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta Consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome do viveiro: M.P.L. nº 1.
Cultivo: mexillón.
Localización: cuadrícula nº 18, Cambados I.
Data da concesión: 9-4-1975 (BOE nº 120).
Data do remate da última prórroga: 20-5-2005.
Anterior concesionario: Ramón Arcos González e Francisca Ordóñez Alcalde.
Novos titulares concesión: Sara Múñiz Otero e José Manuel Fernández Fernández.
Os novos concesionarios quedan subrogados nos mesmos dereitos e obrigas do anterior concesionario, así como ó cumprimento das disposicións legais vixentes que lle sexan aplicables e de categoría suficiente.
Vigo, 1 de febreiro de 1996.
P.D. (Orde 27-6-1990)
Juan M. López García
Delegado Territorial de Vigo
8372
CORRECCIÓN de erros.-Orde do 16 de decembro de 1995 pola que se clasifica como cultural a Fundación Ara-Solis.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/02/1996

Advertido erro no texto da citada orde, publicada no Diario Oficial de Galicia nº 11, do 16 de xaneiro de 1996, é necesario face-la seguinte corrección: sempre que apareza o vocablo Ara-Solís, deberá dicir: Ara-Solis.
1119
RESOLUCIÓN do 29 de xaneiro de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0000029/1996, interposto por Julio César Cortiñas López e outra e María Olga González Rodríguez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/02/1996

O 12 de xaneiro de 1996 á Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo número 01/0000029/1996, interposto por Julio César Cortiñas López e outra María Olga González Rodríguez, contra resolución da Dirección Xeral de Ordenación Educativa e Centros da Consellería de Educación e Ordenación Universitaria, do 20 de novembro de 1995, rexeitando recurso contra resolución da Delegación Provincial de Lugo, sobre non admisión para o C.P. San Antonio de Monforte de Lemos, ás fillas dos recorrentes.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se lles notifica para xeral coñecemento a tódalas persoas interesadas no procedemento e, emprázanse para que poidan comparecer autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 29 de xaneiro de 1996.
Juan José Bértolo Cadenas
Secretario xeral da Consellería de Educación e Ordenación Universitaria
595
DECRETO 57/1996, do 8 de febreiro, polo que se declara a utilidade pública e se dispón a urxente ocupación dos bens e dereitos afectados pola obra de acondicionamento da estrada C-531. Treito: Celanova-Cortegada (1ª fase). Celanova-Vilavidal. Clave: N/OU/90.6.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/02/1996

Con data do 30 de xaneiro do 1996 o conselleiro de Política Territorial, Obras Públicas e Vivenda aprobou o proxecto da obra: acondicionamento da
estrada C-531. Treito: Celanova-Cortegada (1ª fase). Celanova-Vilavidal. Clave: N/OU/90.6.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración por estar incluída nas actuacións programadas dentro do itinerario con fondos da C.E. (INTERREG-II) e a súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988 do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día oito de febreiro de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra: acondicionamento da estrada C-531. Treito: Celanova-Cortegada (1ª fase). Celanova-Vilavidal. Clave: N/OU/90.6.
Santiago de Compostela, oito de febreiro de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
926
CORRECCIÓN de erros.-Orde do 21 de novembro de 1995 pola que se desenvolve o Decreto 24/1995, do 20 de xaneiro, polo que se regulan os centros bibliotecarios fixos no referente á creación de bibliotecas municipais en colaboración coa Consellería de Cultura e pola que se regula a integración na rede de bibliotecas de Galicia.
CONSELLERÍA DE CULTURA — III. OUTRAS DISPOSICIÓNS — 21/02/1996

Advertidos erros na orde publicada no DOG nº 4, do 5 de xaneiro de 1996, cómpre efectua-la publicación dos anexos I e II, unha vez feita a súa corrección.
885
CORRECCIÓN de erros.-Decreto 296/1995, do 16 de novembro, polo que se establece a estructura orgánica da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 27/02/1996

Advertido erro no dito decreto, publicado no DOG nº 225, do xoves 23, de novembro de 1995, cómpre face-la oportuna corrección:
-Na páxina 8.598, no artigo 10º.7, onde di: «7. A resolución de expedientes sancionadores en materia de transporte derivados de infraccións graves e o informe-proposta nos expedientes sancionadores instruídos por infraccións cualificadas como moi graves», debe dicir: «A resolución de expedientes sancionadores en materia de transporte derivados de infraccións graves e moi graves, incluso aquelas que levan aparellado o precinto de vehículos ou a clausura de locais».
1184
DECRETO 65/1996, do 8 de febreiro, polo que se crea o Colexio Público de Xordos de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/02/1996

O Colexio Rexional de Xordos, situado en Santiago de Compostela, creouse polo Real decreto do 22 de novembro de 1862 a instancia do rector da Universidade de Santiago de Compostela e ó abeiro da Lei de instrucción pública de 1857.
O goberno e maila administración do colexio encomendóuselle a un padroado integrado polos presidentes das catro diputacións de Galicia e baixo a presidencia do rector da universidade, situación que consolidou a orde ministerial do 26 de xuño de 1968, pola que se aprobou o Regulamento do Colexio Rexional de Xordos.
Desde o 1 de decembro de 1986 en que suscribiu o oportuno concerto educativo coa Consellería de Educación e Ordenación Universitaria da Xunta de Galicia, o Colexio Rexional de Xordos de Santiago de Compostela quedou sometido á normativa contida no título IV da Lei orgánica 8/1985, do 3 de xullo, reguladora do dereito á educación.
Configurado o dereito á educación como un dereito de carácter social, reclama dos poderes públicos as accións positivas necesarias para o seu efectivo desfrute.
Por conseguinte, extinguido o padroado que viña rexendo o referido Colexio Rexional de Xordos, a Xunta de Galicia debe asumir integramente a súa titularidade para continuar coa función educativa que ese colexio desempeñaba.
Así, de conformidade co previsto nos artigos 17 da LODE, 36.1º da LOXSE e nos artigos 57.2º e 60 do Real decreto 2377/1985, do 18 de decembro, polo que se aproba o Regulamento de normas básicas sobre concertos educativos, por proposta do conselleiro de Educación e Ordenación Universitaria, logo de deliberación do Consello da Xunta de Galicia na súa reunión do día oito de febreiro de mil novecentos noventa e seis,
DISPOÑO:
Artigo 1.-Créase o Colexio Público de Xordos, con sede en Santiago de Compostela.
Artigo 2.-A Xunta de Galicia asume o persoal adscrito ó antigo Colexio Rexional de Xordos, que é o que se relaciona no anexo I.
Disposición derradeira
Primeira.-Autorízase a Consellería de Educación e Ordenación Universitaria para adopta-las medidas necesarias para a execución do presente decreto.
Segunda.-O presente decreto entrará en vigor o día seguinte ó da súa publicación no DOG.
Santiago de Compostela, oito de febreiro de mil novecentos noventa e seis.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria
1011
RESOLUCIÓN do 7 de febreiro de 1996 sobre autorización de apertura de dous novos establecementos da axencia de viaxes Viajes Halcón, S.A., sitos na rúa Alcalde Lens, 31 da Coruña, e na rúa Camiño Novo, 20 de Carballo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/02/1996

Vistos os expedientes instruídos por instancia de Luis Carreiras Hermida e de Francisco Javier Hidalgo Acera, na súa calidade de representantes legais de Viajes Halcón, S.A., con código identificativo CICL 37-03, en solicitude da autorización de apertura dun novo establecemento, na Coruña, na r/ Alcalde Lens, 31, e doutro en Carballo (A Coruña), na r/ Camiño Novo, 20, da referida axencia de viaxes, que ten a súa casa central en Salamanca, na praza dos Irlandeses, 2.
Resultando que os interesados xunto coa solicitude acompañaron toda a documentación a que fai referencia o artigo 10 do Regulamento das axencias de viaxes de Galicia, aprobado mediante o Decreto 155/1989, do 22 de xuño.
Resultando que na tramitación dos expedientes se observaron tódolos requisitos e formalidades establecidas regulamentariamente.
Considerando que, na empresa solicitante e nos novos establecementos da axencia de viaxes, sitos na Coruña, na r/ Alcalde Lens, 31 e en Carballo (A Coruña), na r/ Camiño Novo, 20, concorren tódalas condicións esixidas polo mencionado regulamento para a obtención da súa autorización.
Vistos o Real decreto 2086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta de Galicia e do seu presidente, o Decreto 155/1989, do 22 de xuño, polo que se aproba o Regulamento das axencias de viaxes de Galicia, e a Orde do 4 de outubro de 1995, da Consellería da Presidencia e Administración Pública, pola que se delega no secretario xeral para o Turismo a competencia para autoriza-los novos establecementos
das axencias de viaxes xa autorizadas, esta secretaría xeral,
RESOLVE:
Autoriza-la axencia de viaxes Viajes Halcón, S.A., sita en Salamanca, na praza dos Irlandeses, 2, da que son representantes legais Luis Carreiras Hermida e Francisco Javier Hidalgo Acera, a apertura dun novo establecemento na Coruña, na r/ Alcalde Lens, 31 e doutro en Carballo (A Coruña), na r/ Camiño Novo, 20, que serán inscritos no Rexistro de Empresas e Actividades Turísticas da Comunidade Autónoma Galega.
Contra esta resolución, os interesados poderán interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da súa publicación no Diario Oficial de Galicia.
Santiago de Compostela, 7 de febreiro de 1996.
P.D.(Orde 4-10-1995)
Francisco García-Bobadilla Prósper
Secretario xeral para o Turismo
1121
RESOLUCIÓN do 18 de xaneiro de 1996 sobre autorización de apertura dun novo establecemento da axencia de viaxes Viajes Ekoalfa-4, S.A., sita na rúa Progreso, 41 de Sanxenxo (Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/02/1996

Visto o expediente instruido a instancia de Carmen Borque García, na súa calidade de representante legal da empresa Ekoalfa-4, S.A., co código identificativo C.A.A. 27, do grupo maiorista-minorista, en solicitude da autorización de apertura dun novo establecemento, na r/ Progreso, 41 en Sanxenxo (Pontevedra), da axencia de viaxes Viajes Ekoalfa-4, S.A., que ten a súa casa central na r/ Moncasi, 9-baixo en Zaragoza.
Resultando que, o interesado xunto coa solicitude xuntou toda a documentación á que fai referencia o artigo 10 do Regulamento das axencias de viaxes de Galicia, aprobado mediante o Decreto 155/1989, do 22 de xuño.
Resultando que, na tramitación do expediente se observaron tódolos requisitos e formalidades establecidas regulamentariamente.
Considerando que, na empresa solicitante e no novo establecemento da axencia de viaxes, sito na r/ Progreso, 41 en Sanxenxo (Pontevedra), concorren tódalas condicións esixidas polo mencionado regulamento para a obtención da súa autorización.
Vistos o Real decreto 2086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta de Galicia e do seu presidente, o Decreto 155/1989, do 22 de xuño, polo que se aproba o Regulamento das axencias de viaxes de Galicia, e a Orde do 4 de outubro de 1995 da Consellería da Presidencia e Administración Pública, pola que se delega no secretario xeral para o Turismo a competencia para autoriza-los novos establecementos das axencias de viaxes xa autorizadas, esta Secretaría Xeral para o Turismo,
RESOLVE:
Autorizar á axencia de viaxes Viajes Ekoalfa-4, S.A., sita na r/ Moncasi, 9-baixo en Zaragoza, da que é representante legal Carmen Borque García, a apertura dun novo establecemento en Sanxenxo (Pontevedra), na r/ Progreso, 41, que será inscrito no Rexistro de Empresas e Actividades Turísticas da Comunidade Autónoma Galega.
Contra esta resolución, o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó da súa publicación no Diario Oficial de Galicia.
Santiago de Compostela, 18 de xaneiro de 1996.
P.D. (Orde 4-10-1995)
Francisco García-Bobadilla Prósper
Secretario xeral para o Turismo
967
RESOLUCIÓN do 5 de febreiro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 5200/1995, interposto por Vicenta García Serén.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/02/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5200/1995 interposto por Vicenta García Serén, contra resolución da Consellería de Política Territorial, Obras Públicas e Vivenda do 4-5-1995 e outra do Concello de Arteixo do 8-4-1995, sobre aprobación das NN.SS.P. do dito concello, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 5 de febreiro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
876
RESOLUCIÓN do 1 de febreiro de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/10/1996, interposto por José Raúl Gómez Farto.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/1996

O día 1 de febreiro de 1996 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso-Administrativo, sección primeira, do Tribunal Superior de Xustiza de Galicia, o expediente administrativo correspondente ó recurso contencioso-administrativo número 1-10-1996, interposto por José Raúl Gómez Farto, contra resolución da Dirección Xeral de Persoal desestimatoria da pretensión do recurrente sobre valoración como mérito docente e complemento específico ó seu labor de mestre de educación especial.
En cumprimento do requerimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-admistrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a Sección primeira da Sala do Contencioso-Administrativo do Tribunal Superior de Xustiza de Galicia.
Santiago, 1 de febreiro de 1996.
Juan José Bértolo Cadenas
Secretario Xeral da Consellería de Educación e Ordenación Universitaria
1225
RESOLUCIÓN do 5 de febreiro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 6191/1995, interposto por Elvira de Castro Pérez.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/02/1996

Para os efectos de dar cumprimento ó solicitado polo presidente da Sala do Contencioso-Adminis
trativo do Tribunal Superior de Xustiza de Galicia, en relación co recurso contencioso-administrativo número 6191/1995 interposto por Elvira de Castro Pérez, contra a desestimación presunta por silencio dos recursos ordinarios contra acordos de 23-3-1995 e 4-5-1995, da CPU da Coruña, sobre aprobación definitiva do proxecto das NN.SS.P. do Concello de Arteixo e do texto refundido, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 5 de febreiro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
0994
CORRECCIÓN de erros.-Real decreto 89/1996, do 26 de xaneiro, sobre traspaso de funcións e servicios da Administración do Estado á Comunidade Autónoma de Galicia en materia de ensinanzas náutico-deportivas e subacuático-deportivas.
MINISTERIO PARA AS ADMINISTRACIÓNS PÚBLICAS — I. DISPOSICIÓNS XERAIS — 13/03/1996

Advertido erro no devandito real decreto, publicado no DOG nº 42, do mércores, 28 de febreiro de 1996, cómpre face-la seguinte corrección:
-Na páxina 1.590, no artigo 2º, onde di: «... relativos a ensinanzas náutico-pesqueiras e subacuático-deportivas», debe dicir: «... relativos a ensinanzas náutico-deportivas e subacuático-deportivas».
-Na páxina 1.591, no anexo, no apartado certifican, onde di: «... en materia de ensinanzas náutico-pesqueiras e subacuático-deportivas...», debe dicir: «... en materia de ensinanzas náutico-deportivas e subacuático-deportivas...».
1795
CORRECCIÓN de erros.-Decreto 91/1996, do 29 de febreiro, sobre signos externos de identificación das policías locais de Galicia.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 21/03/1996

Advertido erro no devandito decreto, publicado no DOG nº 52, do mércores, 13 de marzo de 1996, cómpre face-la oportuna corrección:
-Na páxina 2.183, no anexo III, primeira columna, onde di: «... partirá unha banda de igual cor ó da bandeira galega e un cm de longo», debe dicir: «... partirá unha banda de igual cor ó da bandeira galega e un cm de largo».
96-1459
ORDE do 8 de marzo de 1996 pola que se fan públicas as axudas económicas concedidas para os proxectos e os traballos dos equipos de normalización lingüística e de potenciación do uso do galego dos centros educativos de educación infantil, primaria, xeral básica, especial e permanente de adultos, e de bacharelato, formación profesional e institutos de educación secundaria e profesional, respectivamente, convocadas por unha Orde do 10 de outubro de 1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/03/1996

Vistas as propostas formuladas nas actas das comisións constituídas nas delegacións provinciais da Consellería de Educación e Ordenación Universitaria na Coruña, en Lugo, en Ourense e en Pontevedra, ó abeiro do disposto no artigo 5 da Orde do 10 de outubro de 1995, pola que se convocan axudas económicas para os proxectos e os traballos dos equipos de normalización lingüística e de potenciación do uso do galego nos centros educativos de educación infantil, primaria, xeral básica, especial e permanente de adultos, e de bacharelato, formación profesional e institutos de educación secundaria e profesional, respectivamente (publicada no DOG nº 239, do 15 de decembro de 1995), e en aplicación do disposto no artigo 9 da mesma orde,
RESOLVO:
Adxudicarlles ós centros que a seguir se citan as cantidades que se especifican canda cada un deles:
PROVINCIA DA CORUÑA
PROVINCIA DE LUGO
PROVINCIA DE OURENSE
PROVINCIA DE PONTEVEDRA
Santiago de Compostela, 8 de marzo de 1996
Juan Piñeiro Permuy
Conselleiro de Educación e Ordenación
Universitaria
96-2153
RESOLUCIÓN do 15 de abril de 1993, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente número 3192 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/03/1996

Visto o expediente incoado na sección de industria desta delegación provincial por petición de Barras Eléctricas Galaico Asturianas, S.A., con domicilio en Lugo-Cidade de Viveiro, 4, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2634/1980, do 31 de xullo, sobre transferencia de competencia da Administración do Estado á Xunta de Galicia en materia de industria,
Esta delegación provincial resolveu autorizar a Begasa a instalación eléctrica que ten como características principais as seguintes:
Liñas de media tensión 20 kV, de 293 e 557 metros de lonxitude, conductor LA-30, apoios de formigón e torres metálicas, orixe na L.M.T. Vivero-Xerdiz e na L.M.T. a Valcarria e final nos centros Naseiro e Sobrado. Centros de transformación de 50 kVA 20 kV, 380/220 V, torre metálica. Liñas de baixa tensión, conductores R.Z.-95-50-25 apoios de formigón ou sobre fachada, para melloras da subministración na parroquia de San Pedro, concello de Viveiro.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regu
lamento de aplicación, do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2617/1966, do 20 de outubro.
Lugo, 15 de abril de 1993.
Jesús Bendaña Suárez
Delegado provincial de Lugo
96-1488
RESOLUCIÓN do 23 de xaneiro de 1996, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 309/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/03/1996

Visto o expediente incoado nesta delegación provincial por instancia de Electra Alto Miño, con domicilio en Salvaterra no que solicita autorización para instalar unha L.M.T. en Fiolledo-Chans, concello de Salvaterra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Electra Alto Miño a instalación dunha L.M.T. en Fiolledo-Chans, concello de Salvaterra.
Esta autorización non supón a aprobación do proxecto.
Pontevedra, 23 de xaneiro de 1996.
Ramón Álvarez Abad
Delegado provincial de Pontevedra
1770